A kalikó
A napokban verset írtam
─ Dehogy emlékeznek rája! ─,
Pedig olyan szép vers volt az,
Gondolatja, teknikája...
Arról szólott az a nóta,
Hogy férjhez ment az a Zsóka,
Aki miatt nem mehettem
Tegnap este kalikóba.

Úgy történt, hogy levelem jött:
Semmi bánat ne aggasszon,
Nem megy férjhez a kis Zsóka,
A kis Zsóka nem menyasszony...
Dühöngtem a hiradóra:
Hát hiába szólt a nóta!...
Hát nem ment férjhez a Zsóka!...
─ Találják ki, kérem szépen:
Öröm avagy bánat miatt
Nem mentem a kalikóba?...
Versek